অন্য মুডে বিরাট, দেখুন ফোটো গ্যালারি...
দেশের অন্যতম সেলিব্রিটি হট কাপল তাঁরা। কিন্তু, মাঝখানে দু’জনেই দু’জনের কাছ থেকে সরে এসেছিলেন। তবে, সব তিক্ততা ভুলে আপাতত সন্ধি চুক্তি করেছেন অনুষ্কা শর্মা ও বিরাট কোহলি। আইপিএল শুরুর কিছু দিন আগেই মুম্বইয়ের রেস্তোঁরায় একসঙ্গে খানিক্ষণ সময় কাটান।
রেস্তোঁরা থেকে বের হওয়ার সময় দু’জনকে দেখেই মনে হয়েছিল ঝড়ের সমাপ্তি। ফের হয়তো এক হচ্ছেন বিরাট-অনুষ্কা।
কিন্তু, জট বেঁধেছে এর পরে। কারণ, অনুষ্কার কথা বললেই চটে যাচ্ছেন বিরাট।  

আসলে অনুষ্কার সঙ্গে সম্পর্কে বিরাটের কাছে দু’চার কথা জানতে চেয়েছিলেন এক সাংবাদিক। ব্যস! বিরাটের সপাটে উত্তর, ‘‘এই নিয়ে কারও কিছু করার আছে বলে মনে করি না। এ সম্পর্কে কোনও মন্তব্য করব না।’’ বিরাট এইটুকু কথা বলেই ক্ষান্ত হননি। তাঁর ও অনুষ্কার সম্পর্কের অবনতির জন্য ঘুরিয়ে মিডিয়াকেই দায়ী করেছেন।
বিরাটের অভিযোগ, ‘‘আমাকে যাঁরা ভালবাসেন তাঁরা সবসময়েই আমার কথা জানতে চান। কিন্তু, তার মানে এই নয় যে, আমার ব্যক্তিগত জীবনে কী চলছে তা তাঁদের বলতে হবে।’’ বিরাট এতটাই রেগে গিয়েছিলেন যে, সেখানে হাজির এক মহিলা সাংবাদিককে বলে বসেন, ‘‘আমি যদি আপনার ব্যক্তিগত জীবন কেমন চলছে গোছের প্রশ্ন করি, তা হলে কেমন লাগবে?’’
যদিও, বিষয়টি এর থেকে খারাপ পর্যায়ে গড়ায়নি। কারণ, সাংবাদিকরাই বিরাটকে ফের শান্ত করার দায়িত্বটা নিয়েছিলেন।